Þrjátíu og tveggja ára kona sem leitar á náðir The Guardian segist eiga erfitt að halda sér kynferðislega örvaðri þegar hún stundar kynlíf með yngri kærasta sínum . „ Ég er 32 ára gömul kona sem er að hitta 28 ára gamlan mann . Ég er að reyna mitt allra besta að gefast ekki upp á þessum unga manni sem elskar mig heitt , en ég nýt mín ekki þegar við stundum kynlíf og kynlíf er mér mjög mikilvægt . Ég hef aldrei átt í vandræðum með að halda mér kynferðislega örvaðri í samböndum hingað til , en síðan ég fór að hitta hann hef ég átt erfitt með það . Hann er eini maðurinn sem ég hef verið með sem er yngri en ég . Ég hef alltaf verið með mönnum sem eru 8 til 10 árum eldri en ég . Í fyrstu hélt ég að þetta væri bara ég og kannski væri ég að fara í gegnum breytingaskeiðið , en ég er búin að komast að því að eldri menn æsa mig enn þá . Hvernig get ég bætt úr þessu án þess að særa hann ? “ „ Þetta er nýtt vaxtarskeið í kynferðislegum þroska þínum , að kenna einhverjum hvernig hann á að fullnægja þér . Áður fyrr hefur þú eflaust treyst á reynslu maka þíns , en núna er þetta undir þér komið . Taktu þessu tækifæri opnum örmum og lærðu að móta þína eigin fullnægingu . Hafðu hugrekki til að spyrja og læra hvað honum finnst gott . Aldur nýja makans er ekki vandamálið hér , það eru margir yngri en 30 ára sem eru góðir í að stunda kynlíf . Annars er matið á því hver er góður í rúminu og hver ekki byggt á því hversu góð samskiptin eru . Einhvern veginn hefur 28 ára ástmaður þinn misst af einhverjum mikilvægum upplýsingum og er of feiminn til að spyrja hvað þér finnst gott . Vertu kennarinn og njóttu þess ! “